Kabeh weruh kadhung jaman iki melayune wis adoh lan terus melayu nerak paran baen kang nyerintungi lakune. Sing keneng dipungkiri jaman kang diarani globalisasi iki dikuwasani ambi polah laku konsumerisme kang dadi terusane kapitalisme. Polah laku konsumerisme iki nerak paren baen, embuh kang turu embuh kang njegog kabeh keneng keserimpung. Awasnatah ring lurung, ring tokok ring tipi kabeh ubeg kelawan semangat lan nilai-nilai konsumerisme. Polah laku konsumerisme iki sing mung ngumbah lan ngelir laku urip sedina-dina, naming uga ngumbah laku pikir lan imajinasi.
